
RAPORTUL DE ACTIVITATE AL ASOCIAȚIEI DE DEZVOLTARE INTERCOMUNITARE PENTRU SERVICII ÎN SECTORUL DE APĂ UZATĂ

DIN JUDEȚUL SATU MARE PE ANUL 2017
CAPITOLUL I - CONSIDERAȚII GENERALE
                 Asociaţia de Dezvoltare Intercomunitară pentru servicii  în sectorul de apă şi apă uzată din judeţul Satu Mare   ființează din  anul 2009 și și-a dezvoltat activitatea progresiv, începând cu anul 2010.

                Activitatea desfășurată în cursul perioadei de raportare a fost:

· Reglementarea, organizarea, finanţarea, exploatarea, monitorizarea şi gestionarea în comun a serviciului de alimentare cu apă şi apă uzată pe raza de competenţă a unităţilor administrativ-teritoriale membre.

· Primirea de noi membri.
· Actualizarea Statutului și a Actului constitutiv al Asociației.  

· monitorizarea  implementării proiectului : ”Extindere și reabilitarea infrastructurii de apă și apă uzată în județul Satu Mare” finanțat prin POS Mediu 2007- 2013.
· Pregătirea și  depunerea spre aprobare a Cererii de finanțare a lucrărilor nefinalizate prin POS Mediu , în vederea includerii acestora în programul POIM-axa Fazare.

· monitorizarea  implementării proiectului : ”Extindere și reabilitarea infrastructurii de apă și apă uzată în județul Satu Mare”-fazare- 

· Participarea la recepțiile la terminarea lucrărilor.

· Participarea la ședințele săptămânale de progres pe proiecte.
· Monitorizarea implementării proiectului „ Asistență tehnică pentru pregătirea aplicației de finanțare și a documentațiilor de atribuire pentru proiectul regional de dezvoltare a infrastructurii de apă și apă uzată din județul Satu Mare/Regiunea de Nord-Vest, în perioada 2014-2020” finanțat prin POS Mediu Axa Prioritară I – domeniu major de intervenție : Sprijin pentru dezvoltarea proiectelor de infrastructură din sectorul de apă și apă uzată aferentă următoarei etape de programare.
· Cooperarea activă cu consultantul Romair SA în vederea întocmirii documentelor aferente Cererii de finanțare prin POIM

· Definitivarea Listei de lucrări prioritare ce vor face obiectul Proiectulului POIM.

· Verificarea împreună cu echipa Jaspers-experți ai UE și BERD, Consultant,  Operator și Autorități locale implicate, a conformității și eligibilității lucrărilor aferente Listei de lucrări prioritare.

· Asigurarea, împreună cu Operatorul și autoritățile locale a resurselor financiare proprii necesare derulării contractelor din POS Mediu aflate în execuție, prin alocarea din IID a întregului disponibil.

· Cooperarea cu autoritățile locale, operator și consultant în vederea identificării terenurilor, a întocmirii și aprobării documentelor de urbanism și a certificatelor de urbanism aferente investițiilor propuse spre finanțare prin POIM.

· Demararea, derularea și finalizare procedurilor de selecție a membrilor Consiliului de administrație al SC Apaserv Satu Mare, conform prevederilor OUG 109/2011 și a HG 722/2016 privind guvernanța coerporativă a intreprinderilor publice.
· Monitorizarea derulării Contractului de delegare a serviciului de apă și apă uzată încheiat operatorul regional cu S.C.APASERV Satu Mare S.A;
· monitorizarea derulării proiectelor de investiții în infrastructura tehnico-edilitară aferentă serviciului finanțate din fondul IID.
· menținerea unei politici tarifare echilibrate care să asigure, pe de o parte sursele necesare pentru operare, dezvoltare/modernizare a serviciului iar pe de altă parte să nu depășească limita de suportabilitate a populației;

· creșterea progresivă a gradului de acoperire a serviciului; 
· participarea la ședințele regionale de monitorizare organizate de Autoritatea de management.
· participarea la ședințele de progres pe proiecte.
· Pregătirea ședințelor Adunării Generale a Asociaților și ale Consiliului Director al Asociației.
    Asociația și-a desfășurat activitatea cu un număr mediu  de 6  angajați  în    aparatul propriu de specialitate. La finele anului  2017,  Asociația avea un număr de 7 angajați cu contract  individual de  muncă , din care 6 angajați cu normă intreagă și un angajat part-time.
CAPITOLUL I I – ADUNĂRI GENERALE

În anul 2017 s-au desfășurat 6 Adunări Generale ale ADI Satu Mare, în care au fost   adoptate un număr de  15 hotărâri, după cum urmează:

· Ședința din 07.03.2017, în cadrul căreia s-au adoptat următoarele hotărâri:

1. HOTĂRÂREA Nr.1/07.03.2017 privind aprobarea declanșării procedurii de selecție a membrilor Consiliului de Administrație al  S.C. APASERV Satu Mare S.A.;

2. HOTĂRÂREA Nr. 2/07.03.2017 privind stabilirea sistemului de administrare a S.C. APASERV Satu Mare S.A.;

3.  HOTĂRÂREA Nr. 3/07.03.2017  privind aprobarea revocării unui membru a Comisiei de Cenzori și desemnarea noii componențe a acesteia
4. HOTĂRÂREA Nr. 4/07.03.2017  privind aprobarea  proiectului Bugetului de venituri și cheltuieli al Asociației de Dezvoltare Intercomunitară pentru servicii în sectorul de apă și apă uzată din județul Satu Mare, pe anul 2017

5.  HOTĂRÂREA Nr. 5/07.03.2017 privind aprobarea modificării Organigramei și a Statului de funcții al Aparatului Tehnic al Asociației;

6. HOTĂRÂREA Nr. 6/ 07.03.2017  privind aprobarea Planului de  investiții finanţat din Fondul de întreţinere, înlocuire şi dezvoltare (IID) pentru anul 2017;

7. HOTĂRÂREA Nr. 7 din 07.03.2017 privind aprobarea programului de investiții  finanțate prin POIM –axa fazare 2017;

· Ședința din 31.03.2017, în cadrul căreia s-au adoptat următoarele hotărâri:

8. HOTĂRÂREA Nr. 8/31.03.2017 privind acordarea avizului conform asupra  Bugetului de venituri şi  cheltuieli pentru  anul 2017 al S.C.  APASERV SATU MARE S.A.

· Ședința din 26.04.2017, în cadrul căreia s-au adoptat următoarele hotărâri:

9. HOTĂRÂREA  NR. 9/26.04.2017 privind aprobarea Situațiilor financiare ale Asociaţiei de Dezvoltare Intercomunitară pentru servicii în sectorul de apă și apă uzată din județul Satu Mare, pentru exercițiul financiar încheiat la 31.12.2016;

· Ședința din 25.09.2017, în cadrul căreia s-au adoptat următoarele hotărâri:

10. HOTARÂRE Nr. 10/25.09.2017 privind aprobarea  modificării Actului Constitutiv şi a Statutului Asociaţiei de Dezvoltare Intercomunitară pentru servicii în sectorul de apă  și apă uzată din județul Satu Mare;

11. HOTĂRÂREA NR. 11/25.09.2017  privind aprobarea modificării Planului de lucrări de întreţinere, înlocuire şi dezvoltare finanţate din Fondul de întreţinere, înlocuire şi dezvoltare (IID) aprobat pentru anul 2017;
· Ședința din 23.11.2017, în cadrul căreia s-au adoptat următoarele hotărâri:

12. HOTĂRÂREA NR. 12/23.11.2017 privind acordarea avizului conform  al Asociaţiei asupra   Organigramei   S.C. APASERV SATU MARE S.A.

· Ședința din 20.12.2017, în cadrul căreia s-au adoptat următoarele hotărâri:

13.  HOTĂRÂREA Nr. 13/20.12.2017 privind avizarea Regulamentului de organizare şi funcţionare şi a Statutului de funcţii  ale  S.C. Apaserv Satu Mare S.A;

14.  HOTĂRÂREA Nr. 14/20.12.2017 privind avizarea completării art.6 alin.2 din Actul constitutiv al  S.C. Apaserv Satu Mare S.A;
15. HOTĂRÂREA Nr. 15/20.12.2017 privind avizarea Planului de administrare - componenta integrală al S.C. Apaserv Satu Mare S.A, și mandatarea reprezentanților UAT-urilor membre în AGA   S.C. Apaserv Satu Mare S.A. de a aproba  indicatorii de performanță negociați.

CAPITOLUL III – ȘEDINȚE ale CONSILIULUI  DIRECTOR
În anul 2017  s-au desfășurat 12 ședințe ale Consiliului Director în urma cărora s-au aprobat 16 decizii. Principalele probleme analizate și dezbătute au fost :
· Diseminarea noilor reglementări privind guvernanța corporativă a intreprinderilor publice, conform OUG 109/2011 republicată și HG 722/2016 privind Normele de aplicare ale acesteia
· Avizarea și aprobarea declanșării procedurilor de aplicare a prevederilor legale de selecție a noului Consiliu de administrație al SC Apaserv Satu Mare SA, conform OUG 109/2011 republicară și HG 722/2016.
· Aprobarea Scrisorii de așteptări elaborată de Asociație în calitatea sa de Autoritate tutelară a operatorului regional SC Apaserv Satu Mare SA.

· Reorganizarea aparatului tehnic de specialitate al Asociației și propunerea spre aprobarea AGA a Asociației a noii Organigrame și a Statului de funcții.
·  Proiectul bugetului de venituri și cheltuieli a Asociației pentru. anul 2017. 

·  Analiza și avizarea programului IID/2017 și Programului de investiții finanțate prin  POIM-Axa fazare.
· Monitorizarea implementării proiectului „ Asistență tehnică pentru pregătirea aplicației de finanțare și a documentațiilor de atribuire pentru proiectul regional de dezvoltare a infrastructurii de apă și apă uzată din județul Satu Mare/Regiunea de Nord-Vest, în perioada 2014-2020” finanțat prin POS Mediu Axa Prioritară I – domeniu major de intervenție : Sprijin pt. dezvoltarea proiectelor de infrastructură din sectorul de apă și apă uzată aferentă următoarei etape de programare
· Analiza listei de lucrări prioritare ce vor face obiectul Proiectulului POIM.
· Rezultatele financiare semestriale ale Asociației. 
· Analiza realizării veniturilor din cotizații ale Asociației
· Aprobarea raportului final de selecție a membrilor Cons. De administrație al SC Apaserv SA.
· Aprobarea Contractului de mandat în vederea aprobării și semnării acestuia în AGA Apaserv Satu Mare SA
· Probleme de personal și salarizare în aplicarea prevederilor noului Cod fiscal.
CAPITOLUL IV – Implementarea proiectului „Extindere și reabilitarea infrastructurii de apa si apa uzata din județul Satu Mare", 

           În conformitate cu prevederile POS Mediu, a OUG 34/2006 cu modificările și completările ulterioare și a Regulamentelor CE 1083/2006 și CE 1828/2006, beneficiarul –S.C. APASERV Satu Mare S.A , împreună cu A.D.I., au responsabilitatea implementării proiectului, ceea ce presupune gestionarea tuturor activităților de implementare. 



În acest context s-au avut în vedere următoarele :
· alocarea de fonduri pentru asigurarea cofinanțării  locale

· încheierea contractelor de împrumut, în situația în care atragerea de fonduri externe este necesară pentru cofinanțare.
· urmărirea programului de achiziții și contractare  subsecvente.
· sprijin în desfășurarea activităților specifice implementării (autorizații, avize, acorduri, etc)
· urmărirea implementării contractelor aflate în derulare.

· participarea activă la ședințele interministeriale de monitorizare.

· participarea la recepțiile la terminarea lucrărilor.

· sprijinirea cooperării instituționale cu autoritățile locale în vederea armonizării proiectelor aflate în desfășurare pe surse diferite de finanțare, în special în vederea evitării eventualei duble finanțări și apariției blocajelor tehnice în execuție.

· demersuri pe lângă Ministerul Fondurilor Europene pentru  urgentarea încheierii Contractului de finanțare POIM- Fazare .
· aprobarea prefinanțării din fondul IID a lucrărilor din Etapa Fazare până la rambursarea din POIM.
· avizarea Cererii de Fazare etapizată pentru anul 2017 a componentelor Proiectului POS Mediu 2007-2013 nefinalizate la 31.12.2015.


Anexă la prezentul  este atașat raportul de monitorizare a Stadiul Implementării Proiectului la 31.12.2017.
CAPITOLUL V – MONITORIZAREA CONTRACTULUI DE DELEGARE A GESTIUNII SERVICIULUI DE APA SI CANALIZARE ÎNCHEIAT CU S.C. APASERV SATU MARE S.A

             Contractul de delegare  a gestiunii serviciilor publice de alimentare cu apă și canalizare a fost semnat în 19.11.2009,  conform Hotărârii nr. 5/2009 a Asociației . 

Înaintea procesului de regionalizare, S.C APASERV S.A  furniza servicii de apă-canal în localitățile: Satu Mare, Carei și Tășnad .

            La sfârșitul anului 2017 aveau  semnat Contractul de delegare un număr de 52 de  unități administrativ –teritoriale, fiind preluate efectiv în operare un număr de  37 dintre acestea.  
          Principalele domenii vizate pe parcursul procesului de monitorizare a Contractului de Gestiune au fost :
· Realizarea indicatorilor de operare.
· Continuitatea serviciului.

· Încadrarea în Indicatorii de calitate a apei potabile și în cei de mediu ai apei deversate.

· Creșterea ariei de operare.

· Nivelul Contorizării.

· Gradul de conectare al populației la servicii.

· Reclamații, defecte, pierderi.

· Consumuri specifice energetice.

· Indicatori financiari

· Redevență
· Creanțe
Concluziile  preliminare ar fi :
· Cu mici sincope, inerente stării încă nesatisfăcătoare a rețelelor de distribuție și colectare a apelor uzate, dar și pe fondul secetei,  și a schimbărilor climatice tot mai evidente și nu în ultimul rând datorită lucrărilor masive de reabilitare, s-a asigurat un nivel bun de continuitate a serviciilor.

· Indicatorii fizico-chimici și de potabilitate se mențin în limitele acceptate.

· A crescut progresiv gradul de conectare și contorizare a populației și a altor consumatori.
· Nivelul producției facturate este în ușoară creștere.
· Redevența a fost virată în contul IID conform prevederilor legale.
· Graficul de preluare a serviciilor de la unele autorități locale nu a fost realizat(Bogdand, Tarna Mare, etc).
· Nivelul creanțelor este alarmant de mare și este  în creștere .
· Viteza de rotație a debitelor este în creștere.

· Cheltuielile totale ale operatorului sunt în creștere.
· Profitul brut este în scădere.

· Fondul IID a fost folosit conform prevederilor OUG 198/2005, pt. acoperirea creditelor BEI și BERD dar și pentru acoperirea corecțiilor financiare rezultate în urma implementării proiectelor POS Mediu.
· SC Apaserv SA nu are constituit un fond de rezervă de dezvoltare și de acoperire a unor cheltuieli neeligibile aferente proiectelor aflate în implementare precum și corecțiilor financiare
· Profitul net rămas nerepartizat nu a fost vărsat nici în fondul IID nici nu s-a constituit în fondul de rezervă propriu al Operatorului.
Un raport detaliat privind monitorizarea contractului de delegare va fi prezentat Adunării Generale în perioada imediat următoare, după finalizarea și prezentarea de către Operatorul Regional S.C. Apaserv Satu Mare S.A. a Situațiilor financiare pe anul 2017, a Raportului Cenzorului , Raportul Consiliului de Administrație și a Raportului de management, tehnic și de performanță pentru anul 2017.
CAPITOLUL VI – FINANCIAR

SITUAȚIA FINANCIARĂ A ASOCIAȚIEI  LA 31.12.2017

În conformitate cu datele din Bilanțul întocmit pentru anul 2017, execuția bugetului de venituri și cheltuieli la 31.12.2017 este următoarea: 
I. VENITURI TOTALE:                                                                  602.291,60 lei, din care:

· venituri din  cotizații și aport  la patrimoniul Asociației:                  596.000,00 lei

· venituri din dobânzi:                                                                           6.291,60 lei

II. CHELTUIELI TOTALE:                                                               515.631,40 lei, din care:

· Cheltuieli privind stocurile:       



   7.616,40  lei

· Ch. cu lucrări și servicii:                



   1.774,78  lei    

· Ch. cu alte servicii la terți                                                        51.707,68  lei

· Ch. cu impozite, taxe vars.                                                           214,00  lei

· Ch. cu personalul:                                                                  421.977,00 lei

· Alte cheltuieli de exploatare                                                          125,00 lei

· Ch. cu amortizări și provizioane:                                .             32.216,54 lei

-  REZULTATUL BRUT AL EXERCIŢIULUI:                                    86.660,20 lei   

-  REZULTATUL NET AL EXERCIŢIULUI:                                       86.660,20  lei

· Situația încasării cotizațiilor anuale la 31.12.2017:

	
	2009
	2010
	2011
	2012
	2013
	2014
	2015
	2016
	2017

	Cotizație datorată
	84.000
	242.700
	205.000
	206.000
	593.000
	     595.000
	597.000
	596.000
	596.000

	Cotizație încasată
	84.000
	242.700
	204.000
	205.000
	592.000
	 594.000
	596.000
	593.000
	345.200

	Cotizație restantă –lei
	0
	0
	1.000
	1.000
	1.000
	1.000
	1.000
	3.000
	250.800

	Procent   de încasare %
	100
	100
	99,51
	99,51
	99,83
	99,83
	99,83
	99,49
	57.91

	Debitori
	0
	0
	Săuca
	Săuca
	Săuca
	Săuca


	Săuca


	Cehal

Săuca

Socond


	Satu Mare

Carei(parțial)

Livada

Cehal

Păulești

Săuca

Socond


Total cotizație restantă la 31.12. 2017- 258.800 lei

Nu a achitat contribuția la  patrimoniul  Asociației comuna Săuca . 

Satu Mare, la 20.04.2018
Director executiv,

                                                 Lazin  Octavian

